Muminovci

Muminovci () sú ústrednými postavami série románov, poviedok, obrázkových kníh a komiksov od fínsko-švédskej spisovateľky a ilustrátorky Tove Jansson, ktorý pôvodne vo švédčine vydalo vydavateľstvo Schildts vo Fínsku. Je to rodinka bielych, okrúhlych rozprávkových postavičiek s veľkými ňufákmi, vďaka ktorým pripomínajú hrocha. Napriek tejto podobnosti sú však rodina Muminovcov trollovia. Rodina žije vo svojom dome v Údolí Muminov a so svojimi priateľmi zažíva veľa rôznych dobrodružstiev.

Celkovo bolo v sérii vydaných deväť kníh, spolu s piatimi obrázkovými knihami a komiksom vydávaným v rokoch 1945 až 1993.

Muminovci sa odvtedy stali základom mnohých televíznych seriálov, filmov a dokonca aj dvoch zábavných parkov: jeden s názvom Moomin World vo fínskom Naantali, ďalší Akebono Children's Forest Park v Hannó, Saitama, Japonsko.

 Etymológia 
V roku 1973 napísala Jansson v liste estónskemu lingvistovi Paulovi Aristovi, že vytvorila fiktívny svet, ktorý znázorňuje niečo mäkké. Vytvorila ad hoc švédske slovo mumintroll, pretože podľa jej názoru, spoluhláska m znázorňuje túto mäkosť. Ako umelkyňa dala Jansson muminom tvar, ktorý tiež odzrkadľuje mäkkosť, hebkosť.Ariste, Paul. 1975l "Uusi sõeliseid." In Sõnasõel 3, p. 11. Tartu: Tartu Riiklik Ülikool.

 Prehľad a postavy 
náhľad|Fínske hračky Muminovia z 50. rokov minulého storočia.
Príbehy o Muminoch sa týkajú niekoľkých excentrických a zvláštne tvarovaných postáv, z ktorých sú si niektoré navzájom príbuzné. Ústrednú rodinu tvoria Mumin otecko, Mumin mama a Muminko. 

Iné postavy, ako napríklad Hemulens, Sniff, Snorka, Snusmurkin a Mrnka, sú z času na čas prijaté do rodinnej skupiny alebo sa k nej pripájajú, no zvyčajne žijú oddelené životy v okolitom údolí Mumin, kde sa séria odohráva a kde sa rodina Muminovcov rozhodne žiť na konci diela Muminovci a Veľká potopa.
náhľad|Edward drak a kúpacia chatka v Moominworld parku vo fínskom Naantali.

 Postavy 
 Mumintroll, v niektorých slovenských prekladoch označovaný aj ako „Muminko“: Hlavný hrdina, malý chlapec, ktorý sa zaujíma a je nadšený zo všetkého, čo vidí a nájde. Vždy sa snaží byť dobrý, no občas sa preto dostane do problémov. Je veľmi odvážny a vždy nájde spôsob, ako spraviť svojich priateľov šťastnými.
 Mumin otecko: Osirel ako mladík, je to trochu nepokojná duša, ktorá v mladosti opustila sirotinec, aby sa vydala do sveta, ale teraz sa usadila. Je odhodlaný byť zodpovedným otcom svojej rodiny.
 Mumin mamička: Pokojná matka, ktorá sa stará o to, aby bol domček Muminovcov bezpečným miestom. Chce, aby bol každý šťastný a oceňuje individualitu. Keď sa niekomu stane krivda, tak sa to snaží vyriešiť. Vo svojej kabelke vždy prinesie dobré jedlo, ako aj iné veci na cesty.
 Mrnka: Zlomyseľné dievčatko, ktoré žije v dome Muminovcov. Je veľmi statočná a odvážna. Má rada dobrodružstvo, no miluje katastrofy a často ich spôsobí schválne. Neporiadnosť a zmätok považuje za vzrušujúce a je veľmi nahnevaná, keď ostatní nechápu jej zábavu.
 Slečna Snorka: Muminkova kamarátka. Je väčšinou šťastná a energická, ale často náhle zmení svoj názor na veci. Miluje pekné oblečenie a šperky a je trochu koketná. Myslí si o sebe a považuje sa za Muminkovu priateľka.
 Snusmurkin: Mumintrollov najlepší priateľ. Osamelý cestovateľ-filozof, ktorý rád hrá na ústnej harmonike a len s pár vecami sa túla po svete, aby si neskomplikoval svoj život. Vždy prichádza a odchádza, ako sa mu zachce, je bezstarostný a v údolí Muminov má veľa obdivovateľov. Je celkom nebojácny a pokojný aj v tých najstrašnejších situáciách, čo sa ukázalo ako veľká pomoc pre Mumintrolla a ostatné postavičky, keď sa ocitnú v nebezpečenstve.

 Biografické prvky 
náhľad|Autorka Tove Jansson s postavičkami Muminkov.
Životnou partnerkou Tove Jansson bola grafička Tuulikki Pietilä, ktorá bola inšpirácia pre postavu Too-Ticky. Mumintroll a Mrnka boli vnímané ako psychologické autoportréty umelkyne. Muminovci sa vo všeobecnosti podobajú rodine Tove Jansson – boli bohémovia, žili blízko prírody a boli veľmi tolerantní k rozmanitosti. Mumin otecko a Mumin mamička sú často vnímané ako portréty rodičov autorky Viktora Janssona a Signe Hammarsten-Jansson. Väčšina postáv je plných melanchólie. Jansson využila rozdiely medzi životnými pohľadmi postáv, aby vytvorila priestor pre svoje satirické impulzy.

 Zoznam kníh 
vpravo|náhľad|Knihy o Mumínoch a životopisy Tove Janssonovej v Múzeu Mumínov vo fínskom Tampere.V sérii vyšlo celkom deväť kníh:
 Mumínci a veľká povodeň (pôvodne: Småtrollen och den stora översvämningen ) – 1945.
 Blíži sa kométa (pôvodne: Kometjakten / Kometen kommer ) – 1946.
 Čarodejníkov klobúk (pôvodne: Trollkarlens hatt ) – 1948.
 Otecko píše pamäti (pôvodne: Muminpappans bravader / Muminpappans memoarer) – 1950, slovensky 2021 v preklade Zuzany Drábekovej.
 Nebezpečný midsommar (pôvodne: Farlig midsommar ) – 1954.
 Čarovná zima (pôvodne: Trollvinter ) – 1957, slovensky 2008.
 Rozprávky z Údolia Muminov (pôvodne: Det osynliga barnet ) – 1962 (Poviedky).
 Otecko na mori (pôvodne: Pappan och havet ) – 1965, slovensky 2022.
 Neskoro v novembri (pôvodne: Sent in november) – 1970 (v ktorom rodina Muminovcov nevystupuje).

Niektoré knihy hlavnej série boli preložené a vydané v slovenčine v 70. a 80. rokoch vo vydavateľstve Mladé letá. Ďalšie vydania vyšli vo vydavateľstve Slovart.

Príbeh muminov bol niekoľkokrát spracovaný do televíznych seriálov, z ktorých asi najznámejšia je japonsko-holandská spolupráca, z ktorej vznikol aj celovečerný film. Existujú však aj dva sovietske seriály, bábkový animovaný film Mumi-troll (Moomintroll ) a strihový animák Shlyapa Volshebnika (Kúzelnícky klobúk) po troch častiach a poľsko-rakúsky bábkový seriál The Mumiins.

 Referencie 

 Iné projekty 

 Zdroj 

Kategória:Literatúra vo švédskom jazyku
Kategória:Literatúra vo Fínsku
Kategória:Kultúra vo Fínsku
Kategória:Literatúra pre deti a mládež vo Fínsku
Kategória:Fínske knihy